Първа информационнa срещa по проект „Бизнес пре-акселератор на Североизтока”
2018-07-20 17:00 - 19:00 (Europe/Helsinki) | Община Варна, зала Варна, бул. Осми приморски полк 43
Целта на информационната среща е да запознае потенциалните предприемачи с възможностите на проекта „Бизнес пре-акселератор на Североизтока”. Проектът насърчава създаването на предприятия, включително свързани с развитие на дигитализация, „интернет на нещата“, „индустрия 4.0“, както и „зелени” бизнеси, решения за интелигентни градове на територията на Североизточен район. „Бизнес пре-акселератор на Североизтока” ще гарантира самостоятелна заетост на 60 участника.
За кого е предназначено събитието

За предприемачи и новатори.

Лектори

Експерти по проект „Бизнес пре-акселератор на Североизтока”.

Вход безплатен, с предварителна регистрация.

Семинар „Идентифициране на фалшиви новини с дълбоки невронни мрежи“
2018-07-24 19:00 - 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Лекторът д-р Преслав Наков ще представи различни методи за автоматично разпознаване на фалшиви новини. Той ще покаже как се определя отношението на дадена статия или медия към истинността на дадено твърдение, как се търсят манипулативни интернет тролове в новинарски форуми.
За кого е предназначено събитието

За фрийлансъри журналисти, за копирайтъри, за професионалисти, работещи в сферата на маркетинга, рекламата, ПР.

Лектор

Д-р Преслав Наков е старши научен сътрудник в Катарския институт по компютърни изследвания (Qatar Computing Research Institute). Научните му интереси са в областта на компютърната лингвистика. Д-р Наков е автор на над 100 научни публикации с 5 000 цитирания в областта на компютърната лингвистика, както и на три книги.

Вход безплатен, с предварителна регистрация.

Обучение „Какво означава Startup Pivot и кога е нужен?“
2018-07-24 19:30 - 20:30 | betahaus, ул. "Крум Попов" 56-58, София, Bulgaria
На редовната месечна среща на потребителската група IT Entrepreneurship предприемачът Мирослав Мирославов ще разкаже какви са първите стъпки при създаването на технологична компания, как се валидира бизнес идея с Product Market Fit, и ще даде примери за
Startup Pivot от практиката на компанията си OfficeRnD.
За кого е предназначено събитието

За ИТ специалисти, собственици на малък и среден ИТ бизнес.

Лектор

Мирослав Мирославов е предприемач, изпълнителен директор и съосновател на OfficeRnD. Преди да стартира OfficeRnD, Мирослав работи като софтуерен инженер в Телерик.

Вход безплатен, със задължителна предварителна регистрация.

Семинар „Дигитална реклама — от идея до изпълнение“
2018-07-30 19:00 - 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Семинарът въвежда в основните теми, които ще бъдат изучавани в курса по Digital Creative – май 2019. Той е част от Първата цялостна програма по дигитален маркетинг в България. Акцентите са видовете потребителски инсайт, изграждане на стратегия, криейтив в дигитална среда и добри примери.
За кого е предназначено събитието

За фрийлансъри и собственици на бизнеси, свързани с дигиталния маркетинг и реклама.

Лектор

Ангел Искрев – Digitаl Creаtive Director в guts&brаinsDDB, (творческа агенция на 2018 и дигитална агенция 2017). Има над осемгодишен опит в развитието на дигитални комуникационни решения в България и чужбина. Работил е за брандове като Telenor Hungаry, Telenor България, Мтел, Крадецът на ябълки, Абсолют, Столично, McDonаld’s, Somersby и много други.

Вход безплатен, с предварителна регистрация.

Free flex desk DAYS
2018-08-01 10:00 - 2018-08-10 18:00 | MOVE.bg, ул. Сердика 20
Споделено работно пространство Coworking by MOVE.BG дава възможност за безплатно ползване на местата за работа в периода 1-10 август. Можете да се възползвате от индивидуални бюра, просторна социална зона, включваща кафетерия, отворени работни пространства, библиотека и тераси за отдих.
За кого е предназначено събитието

За фрийлансъри, собственици на малки бизнеси, социални предприемачи.

Вход безплатен, с предварителна регистрация.

Безплатен уебинар: Как да структурираме презентацията си
2018-08-04 11:00 - 12:00 | online
Безплатен уебинар за всички между 17 и 30 г., които имат нужда и желание да се научат да правят по-добри презентации и да говорят пред публика.
За кого е предназначено събитието

За фрийлансъри, работещи в сферата на маркетинга, ПР, услугите и продажбите, ученици и студенти, на възраст от 17 до 30 г.

Лектор

Александър Куманов, основател на Фондация 42

Вход безплатен, с предварителна регистрация. За да участвате, ви трябват задължително камера и микрофон. Необходимо е да инсталирате и плъгин на браузъра или приложение на телефона си.

Free coworking week за екипи
2018-08-06 10:00 - 2018-08-10 20:00 | betahaus, ул. "Крум Попов" 56-58, София, Bulgaria
По случай 9 август, международният коуъркинг ден, betahaus предлага безплатно ползване на споделено офис пространство на екипи от минимум 2 души.
За кого е предназначено събитието

За екипи от фрийлансъри, за представители на малки бизнеси и социални предприемачи

Вход безплатен, със задължителна предварителна регистрация.

Конкурс „Журналистика за развитие“
2018-08-13 08:00 - 2018-09-01 23:30 | online
Конкурсът „Журналистика за развитие“ е за журналисти с принос в обективното и качествено отразяване на актуални проблеми, свързани с българската и европейската политика за развитие, целите за устойчиво развитие на ООН и залегналите в тях теми.
За кого е предназначено събитието

Журналисти от електронни, печатни или онлайн медии, които работят в сферата на образованието, здравеопазването, правата на човека, равнопоставеността между половете и доброто управление

Жури

Комисия от представители на Министерство на външните работи и Българска платформа за международно развитие ще избере четирима журналисти, които са представили медийни продукти с получена най-висока оценка.

Вход безплатен, кандидатства се до 1 септември 2018 г. с до 3 медийни продукта – новини и аналитични статии, програми на медии с национално или регионално покритие, включително печатни и електронни публикации, радио, телевизионни програми. Те се изпращат заедно с попълнен формуляр за участие на адрес: bgpresidencyeu@bpid.eu
Критериите за оценка са описани на сайта на организатора. Официалната церемония по награждаването ще се проведе на 27 септември 2018 г. в Дома на Европа (ул. „Георги С. Раковски“ 124), гр. София.
Конкурсът се осъществява в рамките на проект „Граждански диалог за развитие”, който се реализира от Българска платформа за международно развитие (БПМР) с финансовата подкрепа на Европейската комисия във връзка с Българското председателство на Съвета на Европейския съюз.

SoftUni Camp 2018
2018-08-14 08:00 - 2018-08-19 19:00 | Комплекс “Виктория”, в.з. „Овчаровски плаж“, ул. „Двадесета“ №2, Балчик
Софтуерен университет организира летен лагер за програмисти и ИТ ентусиасти. Третото издание на SoftUni Camp предлага възможност за 3 и 5-дневни престои в комплекс „Виктория“ в Балчик, с учебна и развлекателна програма, с включени закуска, обяд, вечеря.
За кого е предназначено събитието

За ИТ специалисти и програмисти

Лектори

В учебната програма ще се включат лектори на СофтУни, сред които Светлин Наков, Иван Иванов, Иван Йонков, Ивайло Желев.

Вижте пълната програма на лагера.
Вход платен, със задължителна регистрация. Необходима е предварителна регистрация в сайта на СофтУни.
Условия за записване

Пакет 3 нощувки включва: 3 нощувки в стая с 3 легла, закуска, обяд и вечеря – цена 100 лв. Началната дата на тридневните пакети е по избор.

Пакет 5 нощувки включва: 5 нощувки в стая с 3 легла, закуска, обяд и вечеря – 170 лв.

Капаро се събира до 30 юли 2018г. на рецепцията на СофтУни в размер на 50 лв. Остатъкът се доплаща не по-късно от 10 август. При необходимост организаторите ще осигурят транспорт.

Среща с рекламистите Йордан Жечев и Мартин Димитров
2018-08-16 19:00 - 22:00 | The Smarts, ул. Странджа 58, София
Това е първата среща по проекта на инициативата Praktika, който има за цел да да представи опита на утвърдени рекламисти в България. Първи ще бъдат Йордан Жечев (творчески директор на guts&brains DDB) и Мартин Димитров (творчески директор на Nitram). Домакин на срещата е Радослав Бимбалов от агенция The Smarts.
За кого е предназначено събитието

За фрийлансъри и професионалисти рекламисти и специалисти по ПР.

Лектори

Йордан Жечев (творчески директор на guts&brains DDB) и Мартин Димитров (творчески директор на Nitram).

Вход безплатен. Прочетете повече за инициативата. Събитието ще се предава онлайн.

The ChangeMakers of Varna | Networking
2018-08-23 19:00 - 21:00 | The Social Teahouse, ул. Преслав 53, Варна
Това е втората среща от формата The ChangeMakers of Bulgaria. Основателите и екипът на The Social Teahouse ще споделят своя предприемачески опит и ще потърсят хора „с хоби, страст, професия или призвание“, с които да намерят бизнес, социални и екологични решения за Варна.
За кого е предназначено събитието

За фрийлансъри, социални и бизнес предприемачи, представители на неправителствени организации.

Лектори

Мая Донева, Стояна Стоева и екипът на Социалната чайна.

Вход свободен, с предварителна регистрация.

Дискусия за управлението на кризисни комуникации
2018-08-24 19:00 - 23:00 | The Site, ул. Камен Андреев 15-17
Дискусията от поредицата #MidWeekPRmeetUp е посветена на управлението на кризисните комуникации. Лекторите доц. д-р Александър Христов, Даниел Киряков и Любомир Аламанов ще представят примери за добри и лоши практики, ще коментират как се комуникират успешно кризисни ситуации и как организациите и фирмите могат да се справят с предизвикателството. Организаторите ще представят новата си платформа – Център за анализ и кризисни комуникации. Форматът на събитието включва презентации, сесия „въпроси и отговори“, свободна дискусия и коктейл.
За кого е предназначено събитието

За фрийлансъри в областта на връзките с обществеността и журналистиката, собственици на бизнеси в тези сфери.

Лектори

доц. д-р Александър Христов, управляващ партньор в агенция Paragraph42 , Даниел Киряков, комуникационен мениджър на Американска търговска камара в България, Любомир Аламанов, управляващ партньор на SiteMedia Bulgaria.

Вход безплатен и свободен.

DEV.BG All In One
2018-08-25 09:30 - 18:30 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Еднодневен специализиран ИТ форум за разработчици, чиято програма включва 15 лекции и дискусии в 2 тематична модула, които ще се провеждат по едно и също време в 2 зали: Open Source Lab и Inspiration Lab.
За кого е предназначено събитието

За ИТ специалисти, предприемачи, собственици на малък и среден бизнес в сферата на високите технологии.

Лектори

15 специалиста в ИТ сферата по темите киберсигурност, програмиране, криптовалути, Internet of Things. Вижте пълната програма на събитието.

Вход безплатен, със задължителна предварителна регистрация за всяко отделно събитие.

Безплатен уебинар: HubSpot за продажби
2018-08-30 16:00 - 17:00 | online
Уебинарът представя възможностите на HubSpot – маркетинг и продажбен инструмент. Иван Бондоков ще ви разкаже как с HubSpot можете да повишите екипната ефективност, да организирате контактите си, да увеличите продажбите си, с какво този инструмент е различен от други CRM-софтуери.
За кого е предназначено събитието

За ИТ специалисти, собственици на малък и среден бизнес, за фрийлансъри в сферата на продажбите и маркетинга.

Лектор

Иван Бондаков е съосновател на Limacon Marketing и Limacon Event Center. Limacon Marketing е първия Sales Solution Partner на HubSpot за България.

Вход безплатен, със задължителна предварителна регистрация. Местата за уебинара са ограничени до 50. Един ден преди уебинара записалите се ще получат линк на мейла си.

Дискусия „Златин споделя“
2018-09-03 19:00 - 20:00 | “ШиЗи Импро Клуб”, ул. Георги Раковски 127
Златин има много за разказване и ти препоръчвам да отидеш да го чуеш. Първо, защото създава собствен бизнес в една съвсем нелека ниша. Второ, защото това, което предлага може да ти помогне да развиеш творческите си умения, умението си да общуваш и още куп хубавини. Трето, защото е забавен, много забавен.
А сега конкретно. Златин Цветков има 8 години опит в импровизационния театър. Професионалната му трупа „ШиЗи Про“ е единствената в България, която прави дългата импро форма, т.е. създаване на спектакъл по зададени от публиката думи. Курсовете за импровизационен театър за любители събират хора от всякакви области. Корпоративните обучения, които е правил са за едни от най-големите компании в България.
Та на тази дискусия Златин ще ти разкаже за всичко това: какво представляват импро шоутата; какви са ползите от импровизационния начин на мислене; как се появи ШиЗи Про и как се превърна в ШиЗи Импро Театър?
Отиди, ще ти е полезно и забавно.
За кого е предназначено събитието

За всички, които се интересуват от импровизационния театър, фрийлансъри и организатори на арт и корпоративни събития, тиймбилдинги и обучения.

Лектор

Златин Цветков ръководи трупа професионални актьори импровизатори и преподава на непрофесионалнисти. Организира специализирани тиймбилдинги, базирани на техники от импровизационния театър.

Вход безплатен, със задължителна предварителна регистрация. Местата в клуба са ограничени.

Дискусия „Защо да стана предприемач? Мога ли да бъда предприемач?“
2018-09-05 18:30 - 20:00 | MOVE.bg, ул. Сердика 20
Дискусията е насочена към всички, които искат да развиват собствен бизнес или свободна практика. Лектори от Асоциацията на българските лидери и предприемачи (ABLE) ще споделят успешни истории и ще отговорят на актуални въпроси относно това как се започва и развива собствен бизнес, какво е да си фрийлансър.
За кого е предназначено събитието

За фрийлансъри, за всички, които искат да развиват собствен бизнес – безработни, младежи и студенти, жени с малки деца.

Лектори

Представители на Асоциацията на българските лидери и предприемачи (ABLE).

Вход безплатен и свободен. Събитието се организира от Асоциацията на българските лидери и предприемачи (ABLE) в рамките на програмата „B.O.S.S. – Моята успешна история като собственик на бизнес“. Тя има за цел да подпомага безработни и неактивни лица от Югозападния регион в България да стартират свой собствен бизнес или самостоятелна стопанска дейност.

„Алея на книгата" в София
2018-09-11 10:00 - 2018-09-16 20:00 | бул. Витоша, бул. "Витоша" 1, София
Шестото издание на „Алея на книгата” в София ще представи продукцията на над 60 български издателства. Пътуващото книжно изложение ще бъде разположено на бул. „Витоша” от пресечката с бул. „Патриарх Евтимий“ до ул. „Узунджовска“.
23 шатри и специалната сцена на литературния кът ще предложат на посетителите културна програма, включваща премиери на книги, срещи с поети, писатели и преводачи, игри и работилници за деца.
За кого е предназначено събитието

За хора, които обичат да четат.

Вижте пълния списък на издателствата. Събитията, включени в програмата на литературния кът, търсете в сайтовете на изложителите.
Вход свободен.

Лекция „Как големите IT компании правят пари?“
2018-09-11 19:00 - 20:30 | IT Step Academy, бул. Александър Стамболийски 55
Събитието е насочено към ИТ специалисти и собственици на бизнеси в тази сфера, които искат да се ориентират в дейността на различни по тип и влияние технологични компании. Лекторът Здравко Здравков ще сподели своя опит като предприемач с технологични компании от България и чужбина и как им помага да намират повече клиенти.
За кого е предназначено събитието

За ИТ специалисти, собственици на малък и среден бизнес в тази област.

Лектор

Здравко Здравков е част от екипа на Out2Bound. През последните 2 години и половина работи с технологични компании от България и им помага да излязат на международния пазар. За този период екипът на компанията се среща с над 500 български технологични компании и работи с над 100 от тях.

Вход безплатен, със задължителна предварителна регистрация.

Обучение „Storytelling с Богдан Русев“
2018-09-15 10:00 - 16:00 | IQ Media, ул. Братя Миладинови 57
Кой не знае Богдан Русев, кой не е чувал за него? Ако си роден през 80-те, значи през 90-те вече си чел негови статии и разкази в култовия „Егоист“, а и не само там. Той стои и зад някои от най-добрите книги-игри, с които си се забавлявал навремето.
Писател, преводач, копирайтър – Богдан Русев е човек, който може да те научи как да разказваш истории увлекателно. Възползвай се от възможността.
Обучението е разделено на два модула: Storytelling Basics и Четирите слона, които подпират историята. Включени са и практически упражнения, подготовка на презентация по бизнес задание и дискусия.
Цялата програма
1. Първи модул – 3 часа – преди обяд
1.1. Лекция: Storytelling Basics
Имало едно време един…, но един ден…: класическа структура на историята в 3 действия. Какво съдържа всяко едно действие, как се организира историята в тях, как започва и как свършва.
1.2. Упражнение – работа в групи
Всяка група трябва да избере/измисли една история, да я структурира според наученото в лекцията и да я подготви за презентация. Задачата ще бъде оформена като реална маркетингова/рекламна задача с подходящ клиент (например телефон с видеокамера с вградени възможности за монтаж и специални ефекти).
1.3. Упражнение – презентации, група по група, с обсъждане
Обедна почивка
2. Втори модул – 2 часа – след обяд
2.1. Лекция: Четирите слона, които подпират историята
– жанр
– setting
– герои/характеризация
– антагонисти/конфликт
2.2. Упражнение – работа в групи
Групите си изтеглят листчета с варианти за четирите елемента от лекцията. Следва брейнсторминг по групи. Накрая, разбира се – презентация с обсъждане.

За кого е предназначено събитието

За фрийлансъри, работещи в сферата на контент маркетинга, комуникациите, журналистиката, рекламата, блогъри.

Лектор

Богдан Русев е автор на няколко сборника с разкази, детски приказки и романите “Ела при мен”, “Къщата” и “Туристът”. Бил е главен редактор на списание Егоист и на Капитал Light, както и творчески директор в няколко рекламни агенции – Ogilvy & Mather София, Demner, Merlicek & Bergmann София и The Smarts.

Вход платен. Местата за обучението са ограничени. За участие изпратете кратко мотивационно писмо по ел. поща на адрес praktika@thesmarts.eu.

Час по копирайтинг с Александър Славов
2018-09-15 18:00 - 20:00 | Limacon Event Center, бул. Марица 154А
Усещането да влезеш в час на Александър Славов е като да избягаш от час, но по-хубаво, защото научаваш разни неща.
В случая Сашо ще ти разкаже куп истории от кухнята на рекламата и ще ти сподели как се създават запомнящи се послания, как се води успешна кампания в социалните мрежи, как да си определиш правилно аудиторията и да успееш да стигнеш до нея. От тази среща можеш да си откраднеш доста тайни на копирайтинга.
За кого е предназначено събитието

За фрийлансъри, работещи в сферата на контент и дигиталния маркетинг, рекламата, публичните комуникации, продажбите.

Лектор

Александър Славов е експерт в комуникационна агенция All Channels Communication. Работил е по кампаниите на Крадецът на ябълки, Райфайзенбанк, Philips, Jameson, Kaufland и др.

Вход платен, с предварителна регистрация. Входната такса включва вoда и чаша вино.

Уоркшоп „Умни пари“ със Стойне Василев
2018-09-19 19:00 - 20:30 | Гранд Хотел София, зала „София”, ул. Гурко 1, София
Стойне Василев ще представи книгата си „Умни пари – твоят наръчник по лични финанси и инвестиране в България“.
„Общото между всички цели в нашия живот, че те имат някакво финансово измерение и парите са средството, което ще ни позволи да ги постигнем. Достатъчно е да си служим добре с тях и да ги управляваме умно“, казва авторът.
За кого е предназначено събитието

За фрийлансъри, за собственици на бизнеси, за всички, които търсят начини да управляват по-ефективно личните си финанси.

Лектор

Стойне Василев е независим личен финансов консултант, инвеститор и собственик на сайта за лични финанси SmartMoney.bg. Председател на УС на Българска асоциация на личните финансови консултанти. Създател на Академия по лични финанси и инвестиране.

Вход свободен.

Майсторски клас по графичен дизайн на Велина Мавродинова
2018-09-20 18:30 - 2018-10-13 16:00 | IQ Media, ул. Братя Миладинови 57
Майсторският клас по графичен дизайн разглежда теорията и практиката в основните им аспекти: бранд идентичност, шрифт, книга, уеб, рекламни кампании.
Обучението е разпределено в 8 сесии – 4 вечерни четвъртъчни сесии и 4 целодневни съботни сесии в периода 20 септември – 13 октомври. Преминалите успешно курса ще получат сертификат за завършен курс към PRAKTIKA и препоръки от страна на преподавателския състав.
Вижте пълната програма на обучението.
За кого е предназначено събитието

За начинаещи и напреднали дизайнери.

Лектор

Велина Мавродинова има опит като графичен дизайнер, арт и творчески директор. Тя е съосновател на студио „Ентусиазъм“.

Гост лектори

Красен Кръстев, преподавател по графичен дизайн и типография в Aмериканския университет в Дубай.
Борил Караиванов, организатор на шрифтовия фестивал Типофест и обученията Типокла.
Кирил Златков, художник – график, типограф и автор на шрифтове.
Радослав Бимбалов, собственик на рекламна агенция The Smarts и основател на Praktika.

Вход платен. Велина Мавродинова ще подбере лично участниците. Желаещите да изпратят свое портфолио на praktika@thesmarts.eu

Обучение по дизайн мислене и дизайн на преживявания Appetizers
2018-09-25 18:00 - 20:00 | betahaus, ул. "Крум Попов" 56-58, София, Bulgaria
Това е първото обучение, посветено на дизайн мисленето и дизайна на преживявания – Innovation Appetizers.
Обученията са създадени по оригиналните материали на Hasso Plattner Institute of Design at Stanford, под Creative Commone License 4.0. Целта е участниците да развият умения по дизайн на работата си, да научат каква е разликата между дизайн на работата и работа по дизайна, да подобрят работата си в екип, да подхранят своето въображение и колективно творчество.
Темата на първия Innovation Appetizer е образованието: идеи и решения как да махнем смартфоните от ръцете на децата, като същевременно ги включим в работния процес в училище.
За кого е подходящо събитието

Фрийлансъри, предприемачи, иноватори, които работят в областта на образованието и творческите свободни професии, комуникациите, управлението на хора.

Лектори

Леона Асланова, съосновател на Innovation Starter, и Венеция Нецова – Ангова, председател на АBLE.

Вход платен. Таксата се заплаща на място. Събитието е безплатно за учители и университетски преподаватели.
Регистрацията за събитието ще бъде отворена до 17 септември, понеделник.

Представяне на книгата за кариерна промяна „От любов към себе си“
2018-09-25 18:30 - 21:00 | City Stage, бул. Витоша 1, София
Консултантът по кариерно развитие и личен брандинг Лили Георгиева ще представи настолната книга „От любов към себе си“. В нея тя споделя своя личен и професионален опит за кариерната промяна с практически насоки и инструменти, които всеки може да приложи. Книгата съдържа 30 истории на български жени в промяна – София Йотова, създател на Foodie Boulevard, Боряна Герасимова, предприемач в сферата на персонализираната медицина, д-р Мариана Тодорова –футуролог, etc.
За кого е предназначено събитието

За всички, които обмислят завой в професионален план, или имат идея за собствен бизнес.

Лектор

Лили Георгиева е консултант по кариерно развитие и личен брандинг.

Вход безплатен, със задължителна предварителна регистрация. При проблеми с регистрацията, моля пишете на ел.поща с адрес lillie@lilliegerogieva.com.

Startup Weekend Varna
2018-09-28 05:00 - 2018-09-30 20:00 | Технически университет Варна, ул. Студентска 1, Варна
Двудневното събитие е насочено към всички, които искат да развиват собствен бизнес в ИТ, традиционни икономически сектори, маркетинга. 54-часовото събитие включва лекции и работилници, работа с ментори, представяне пред потенциални инвеститори и награждаване на най-добрите бизнес проекти.
За кого е предназначено събитието

За ИТ специалисти – разработчици, графични дизайнери, маркетинг и ПР експерти, специалисти в производството на стоки, студенти.

Лектори

Дилян Попов, Соня Николова, Юлиян Сапунджиев, Цветелина Йорданова.

Вижте пълния списък на лекторите, менторите и програмата на събитието.
Вход платен, със задължителна предварителна регистрация. Билетите са с цена 15 евро+1,37 евро такса за всички професионалисти.
Вход за студенти – 5 евро +1,37 евро такса.
Цената включва участие във всички обучения, консултация, храна и кафе.

Soft Unit Conference
2018-09-28 10:00 - 2018-09-29 18:00 | Sofia Event Center, бул. "Черни връх" 100, София, 1407, Bulgaria
Soft Unit Conference е насочена както към млади таланти, така и към експерти, които търсят професионално развитие в сферата на софтуерните разработки, дигиталния маркетинг, предприемачеството, блокчейн технологиите. Освен лекции, ще има и уъркшопи.
Soft Unit Conference започва и кампания под мотото „Останете тук, където вашата история има значение!“. Целта ѝ е да включи и отличи компаниите, които насърчават младите да останат в България и да бъдат двигател на технологичната промяна.
За кого е предназначено събитието

За ИТ и маркетинг специалисти, финансисти, предприемачи, собственици на малък и среден бизнес в областта на високите технологии, финансите, блокчейн търговията.

Лектори

Над 25 български и международни лектори, предприемачи и специалисти. Вижте пълната програма.

Вход платен, със задължителна предварителна регистрация . Предлагат се два вида билети:

Full Pass 160 лв (двудневен достъп до конференцията, който включва посещение на уъркшопи, лекции в основна зала Бета, лекции в зала Алфа, достъп до изложители и зона за нетуъркинг)
VIP 230 лв (двудневен достъп до конференцията, който включва посещение на уъркшопи, лекции в основна зала Бета, лекции в зала Алфа, достъп до изложителите и зоната за нетуъркинг, вечеря с лекторите и афтър парти)
15 лв – вход за афтър парти

SEO стратегии за стартиращи проекти
2018-10-01 18:30 - 21:30 | CowOrKing Space by Puzl, бул. "Черни връх" 47, София, Bulgaria
Основните въпроси, на които лекторът Владимир Драгиев ще отговори, са: кои са най-ефективните SEO стратегии за стартиращите проекти, как се планира SEO стратегия, кога да очакваме резултати, кои са най-честите грешки.
За кого е предназначено събитието

За фрийлансъри и собственици на малък и среден бизнес.

Лектор

Владимир Драгиев е SEO/SEM специалист с над 10 годишен опит. Работи като SEO Lead в една от големите онлайн медийни компании в България.

Вход безплатен, с препоръчителна предварителна регистрация.

Обучение по развитие на иновативни идеи и Lean Startup в Габрово
2018-10-03 17:00 - 20:30 | Ресторант “Мона Лиза”, Тера мол Габрово, бул. Могильов 47, Габрово
Фокус на събитието е дизайн мисленето – структуриран процес за генериране на иновативни решения със свои принципи и инструменти. Това е методология, която поставя в центъра потребителския опит и преживяване (human-centered design). Lean Startup e методология, която позволява да се минимализира рискът, преди началото на ново бизнес начинание.
За кого е предназначено събитието

За предприемачи, собственици на малък и среден бизнес, специалисти в областта на бизнес развитието, иноватори.

Лектори

Венеция Нецова е председател на борда и проектен лидер в Сдружение „Асоциация на българските лидери и предприемачи“ (ABLE).
Леона Асланова е експерт и консултант по иновации. Основател е на агенция Innovation Starter, на форума за иновации Innovation Explorer и на Академия за иновации.

Вход платен, с предварителна регистрация.

Откриване на ZaraLab Academy
2018-10-05 10:00 - 17:00 | Zaralab, бул Княз "Александър Батенберг" 28, Стара загора
Открива се ZaraLab Academy – първата в Стара Загора високотехнологична академия за информационни технологии и професии на бъдещето. Академични и бизнес специалисти ще обучават възрастни и деца за кариера в ИТ сектора. От средата на октомври стартират платени обучения на компютърни специалисти по 20 специализирани програми. Завършилите курса ще получат сертификат от Министерството на образованието и науката.
За кого е предназначено събитието

За ИТ специалисти, предприемачи, собственици на малък и среден бизнес, фрийлансъри в областта на дигиталните технологии

Лектори

На откриването ще присъстват успели предприемачи, представители на институции и на бизнес организации, които ще представят проекта и ще споделят своя опит. Пълната програма на откриването четете на ФБ събитието.

Вход безплатен.

Лично за личния блог с Мария Илиева
2018-10-10 10:00 - 2018-10-31 17:00 | Her Startup онлайн платформа, Bulgaria
Това е второто издание на онлайн семинара на тема „Изграждане на личен блог с Мария Илиева“. Съдържанието е разделено на 5 модула, плюс 1, специално за ПР агенции и клиенти. Темите обхващат нуждата от блог, създаване на съдържание и управление на медията, връзки с партньори и клиенти.
Курсът предлага над 18 часа информация за изграждане на личен блог, структурирана под формата на подкасти, pdf файлове, предизвикателства, онлайн дискусии и лични онлайн консултации в затворена Фейсбук група.

За кого е предназначено събитието

За блогъри, ПР специалисти.

Лектор

Мария Илиева е един от първите блогъри у нас. Освен автор на LaMartinia, e създател и на платформата за лични истории Parentland.bg.

Вход платен, с предварителна регистрация.

Курсът е наличен за закупуване до 9 октомври и стартира на 10 октомври.
Таксата от 249 лв. се заплаща по банков път.
